**Ο ΘΟΥΡΙΟΣ ΜΕΛΟΠΟΙΗΣΕΙΣ**

Ο Θούριος είναι πατριωτικός ύμνος, έργο του Ρήγα Βελεστινλή, τον οποίο είχε γράψει το 1797, και τραγουδούσε σε συγκεντρώσεις με σκοπό να ξεσηκώσει τους Έλληνες. Δεν αποτελεί απλά ένα επαναστατικό τραγούδι που έχει ως σκοπό την ψυχική ανάταση και ενδυνάμωση της θέλησης των υπόδουλων τότε Ελλήνων για ελευθερία, αλλά δείχνει το χαρακτήρα και τη δυναμική αυτής της τεράστιας προσωπικότητας που ήταν ο Ρήγας. Επιπλέον συνιστά και το δίαυλο ανάμεσα στη λόγια προσπάθεια (Νεοελληνικός Διαφωτισμός) και στη λαϊκή αίσθηση ότι πλησιάζει η ώρα της ελευθερίας.

* Αρκετά χρόνια πριν τη επανάσταση του 1821 ο εθνομάρτυρας Ρήγας συνέθεσε-συνέγραψε τον Θούριο, ωστόσο η πιο διαδεδομένη εμβατηριακή μελωδία που γνωρίζουν οι περισσότεροι δεν είναι η αυθεντική αλλά ούτε και διασκευή της αυθεντικής. Είναι σύνθεση σε **τετράσημο μινόρε** του **Χρήστου Λεοντή για το δίσκο Παραστάσεις το 1976 και ερμηνεία του Νίκου Ξυλούρη.**<https://youtu.be/Vs1aN_5NC6c>
* Ο Ρήγας, επειδή ήθελε να φέρει το έργο του στα χείλη του λαού, έγραψε στην προμετωπίδα, να ψάλλεται στη μελωδία ενός δημοφιλούς άσματος της Χαλκιδικής για τον Λάμπρο Κατσώνη **«Μια προσταγή μεγάλη»** με αφορμή τη ναυμαχία της Άνδρου το 1790. Το τραγούδι είναι γραμμένο σε **Ήχο Πρώτο και σε ρυθμό επτάσημο (καλαματιανό)** όπως φαίνεται στο παρακάτω link από το 1:13 και μετά αφού προηγείται η Χάρτα: <https://youtu.be/6kEym_WTROs> και οι στίχοι του:

Μια προσταγή μεγάλη προστάζει ο βασιλιάς

μια προσταγή μεγάλη προστάζει ο βασιλιάς,να κατεβεί η αρμάδα κι ο καπουδάν-πασάς.

Βγαίνουν στον Κάβο-Ντόρο καράβια φοβερά,

βγαίνουν στον Κάβο-Ντόρο καράβια φοβερά, σαν τά είδενε ο Λάμπρος βαρι' αναστέναξε:

Για ελάτε Βάρβαροι, για ελάτε βρε σκυλιά, να δεις πώς πολεμάνε του Λάμπρου τα σπαθιά!

* Στο δεύτερο link πάνω στην ίδια μελωδία, ήχο και ρυθμό ακούμε το Θούριο: <https://youtu.be/MU8ZzQ9Zw_U>

* Βασισμένος στην παραπάνω μελωδία του τραγουδιού «Μια προσταγή μεγάλη» αλλά και στον ίδιο ρυθμό (επτάσημο) ο Χρυσόστομος Μητροπάνος τραγουδά σε **Ήχο Πλάγιο Β’ σκληρό χρωματικό**<https://youtu.be/yUqLPtmiiFE> στίχους από τον Θούριο:

Στεριᾶς καὶ τοῦ πελάγου νὰ λάμψει ὁ Σταυρός,

Κι εἰς τὴν Δικαιοσύνην νὰ σκύψῃ ὁ ἐχθρός,

Νὰ σφάξωμεν τοὺς λύκους ποὺ τὸν ζυγὸν βαστοῦν,

Καὶ Χριστιανοὺς καὶ Τούρκους σκληρὰ τοὺς τυραννοῦν.

Ὁ κόσμος νὰ γλυτώσῃ ἀπ' αὐτὴν τὴν πληγή,

κι ἐλεύθεροι νὰ ζῶμεν, ἀδέλφια εἰς τὴν Γῆν.

* Ο ίδιος, ο Χρυσόστομος Μητροπάνος και η παραδοσιακή χορωδία του Αρχείου Ελληνικής Μουσικής τραγουδούν το Θούριο του Ρήγα, **«Ἡρμοσμένο εἰς ἐθνικὰς δημώδεις μελωδίας»** όπως χαρακτηριστικά αναφέρει στην περιγραφή,πιθανόν με καταγωγή απ’ τη Μικρά Ασία ή το Ανατολικό Αιγαίο σε **Ήχο Πρώτο, καταγραφή του Θεόδωρου Αρτεμίδη**.

<https://youtu.be/RdEk_YoimN0>

* Άλλη μία παραλλαγή του Θουρίου είναι αυτή σε **ήχο Α’ (ορφικής λύρας, Κλεοβ. Αρτεμίδου)**<https://youtu.be/f3n79qKyDDc> που συγκαταλέγεται μαζί με τις παραπάνω εκδοχές στο δίσκο «ΘΟΥΡΙΟΣ» Ρήγα Βελεστινλή, ο οποίος εκδόθηκε το 1998 αφιέρωμα για τα 200 χρόνια από το θάνατο του Ρήγα. Τη μουσική επιμέλεια, διδασκαλία και διεύθυνση είχε ο Πρωτοπρεσβύτερος π. Χρίστος Δ. Κυριακόπουλος.
* Για τα 200 χρόνια από το θάνατό του, το 1998 ο **Ιωάννης Τριανταφύλλου- Τράντας** για το θεατρικό έργο «Λόγος και Πνεύμα του Ρήγα» μελοποίησε το Θούριο βασιζόμενος ωστόσο αρχικά στη μελοποίηση του Χρ. Λεοντή. Το Θούριο ερμήνευσαν η ομάδα Ερινεώ. <https://youtu.be/kJzD6eM_yI8>
* Μία άλλη εκδοχή του Θούριου είναι αυτή του **Σίμωνα Καρρά, σε ρυθμό γοργό εξάσημο και Ήχο Τρίτο**. Θυμίζει τα τρίσημα κάλαντα Δωδεκανήσου. Αν και το ύφος του ξενίζει λίγο για επαναστατικό τραγούδι, ωστόσο όμως η συγκεκριμένη μελωδία ήταν ευρύτερα γνωστή. <https://youtu.be/KFPZkVdimzs>
* 25 Μαρτίου 1971 ο **Μάριος Τόκας**, 17 ετών τότε, σε μια από τις πρώτες του μουσικές απόπειρες, μελοποιεί τον Θούριο του Ρήγα Φεραίου, ντύνοντας μουσικά την θεατρική παράσταση με την οποία το Λανιτειο Γυμνάσιο Λεμεσού, γιόρτασε τα 150 χρόνια απο την έναρξη της ελληνικής επανάστασης.<https://youtu.be/MUWT4hYu_uE>  
  Για 49 χρόνια η ηχογράφηση αυτή παρέμενε στο αρχείο του συνθέτη
* Δύο χρόνια μετά τη μελοποίηση του Μ. Τόκα, τον αύγουστο του 1973, μέσα στη χούντα ο νεαρός τότε συνθέτης Σπύρος Σαμοΐλης πηγαίνει στην Κέρκυρα και δίνει μια συναυλία στο κινηματοθέατρο “Ορφέας”. Μαζί του είναι ο τραγουδιστής Γιώργος Ζωγράφος, ο οποίος τραγουδά, μέσα στα άλλα και το μελοποιημένο Θούσιο του Ρήγα απο τον Σαμοΐλη.   
  <https://youtu.be/4FQc25V0Dj8>

* Μια απ’ τις πιο πρόσφατες μελοποιήσεις είναι αυτή σε μουσική του Στάθη Ουλκέρογλου και τραγουδά η παιδική χορωδία του δήμου Λυκόβρυσης.  
  <https://youtu.be/QokNK3MSAQE>
* Ενώ σε ένα εντελώς διαφορετικό ύφος μουσικής ειναι η μελοποίηση του Αριστοτέλη Ρήγα και των G-SPOT EXPERIMENT   
  <https://youtu.be/a-nZfY-JwpY>

Κοσμά Νίκη, μαθήτρια Γ γυμνασίου.

Ραντιστή Ελένη, μαθήτρια Γ’ γυμνασίου.

Σπαθάρα Βάλια, Μουσικός του σχολείου.